stanford-oval/wikipedia huggingface dataset:
Punaisten lyhtyjen katu

| Punaisten lyhtyjen katu> 赤線地帯   Akasen chitai |
| --- | --- |

Ohjaaja:  Kenji Mizoguchi
Käsikirjoittaja:  Masashige Narusawa
Perustuu:  Yoshiko Shibaki romaaniin ”Susaki no onna”.
Tuottaja:  Masaichi Nagata
Säveltäjä:  Toshiro Mayuzumi
Kuvaaja:  Kazuo Miyagawa
Lavastaja:  Hiroshi Mizutani
Pääosat:   Machiko Kyo – Mickey  Ayako Wakao – Yasumi  Aiko Mimasu – Yumeko  Michiyo Kogure – Hanae  Kumeko Urabe – Otane 
Valmistustiedot
Valmistusmaa:  Japani
Tuotantoyhtiö:  Daiei
Levittäjä:  Netflix
Kesto:  85 min
Alkuperäiskieli:  japani
Aiheesta muualla
IMDb 
Elonet
AllMovie
Infobox OKNimi-testi OK: 
Punaisten lyhtyjen katu (jap. 赤線地帯, Akasen Chitai) on japanilainen elokuva vuodelta 1956. Se perustuu Yoshiko Shibakin novelliin ”Susaki no onna”. Elokuva kertoo erään japanilaisen bordellin viiden seksityöntekijän elämäntarinat.
Punaisten lyhtyjen katu jäi leukemiaan vuonna 1958 kuolleen ohjaaja Kenji Mizoguchi viimeiseksi elokuvaksi. Hän oli käsitellyt samaa aihetta myös aikaisemmissa elokuvissaan. Hän on sekoittaa saumattomasti melodraamaa ja sosiaalista realismia yhteen. Mizoguchilla oli kaksijakoinen suhtautuminen prostituutioon, hän oli koko ikänsä käyttänyt prostituutioiden palveluja mutta häntä vaivasi se että hänen oma sisarensa oli myyty geishaksi, hänen koulutuksensa rahoittamiseksi.
Punaisten lyhtyjen katu oli Japanissa ilmestyessään kiistanalainen ja huomiota herättävä elokuva, se oli kuitenkin kaupallinen menestys. Elokuvan on arveltu vaikuttaneen siihen että hieman elokuvan ilmestymisen jälkeen Japanin hallitus hyväksyi lisenssoidut bordellit kieltävän lain joka tuli voimaan vuonna 1958.
Näyttelijät

| 0 | 1 | 2 |
| --- | --- | --- |
|  Machiko Kyo  | … |  Mickey   |
|  Ayako Wakao  | … |  Yasumi   |
|  Aiko Mimasu  | … |  Yumeko   |
|  Michiyo Kogure  | … |  Hanae   |
|  Kumeko Urabe  | … |  Otane   |
|  Yasuko Kawakami  | … |  Shizuko   |
|  Hiroko Machida  | … |  Yorie   |
|  Eitaro Shindo  | … |  Kurazo Taya   |
|  Sadako Sawamura  | … |  Tatsuko Taya   |
|  Toranosuke Ogawa  | … |  Michekyn isä   |
|  Bontaro Miake  | … |  yövartija   |
|  Daisuke Kato  | … |  poliisi   |
|  Kenji Sugahara  | … |  Eiko   |
|  Haruo Tanaka  | … |     |
Lähde:
Aiheesta muualla

Tooze, Gary: Akasen Chitai Yokihi Blu-ray – Kenji Mizoguchi DVDBeaver. Viitattu 23.4.2021. (englanniksi)
Wood, Robin: Akasen Chitai – Film (Movie) Plot and Review Film Reference. Viitattu 23.4.2021. (englanniksi)
Päästäminen

Päästäminen, joskus myös temperointi on metallin lämpökäsittelymenetelmä, jota käytetään lisäämään rautapohjaisten metalliseosten sitkeyttä. Päästämisessä metalli kuumennetaan hehkuvaksi tarkasti johonkin tiettyyn haluttuun kriittisen pisteen alapuolella olevaan lämpötilaan, jonka jälkeen kappaleen annetaan hitaasti jäähtyä ilmassa, kaasuseoksessa tai tyhjiössä.[lähde? ]
Päästö

Päästö eli emissio tarkoittaa ympäristölainsäädännössä ihmistoiminnan aiheuttamaa aineen, energian, melun, tärinän, säteilyn, valon tai hajun päästämistä, johtamista tai jättämistä yhdestä tai useammasta alkukohdasta (päästölähteestä) suoraan tai epäsuorasti ilmaan, veteen tai maaperään.
Päästöt voivat olla toivottuja (esimerkiksi ulkoilmakonsertti konsertin kuulijoille) tai ei-toivottuja. Päästöjen seurauksen voi aiheutua ympäristön pilaantumista, joka käsite sisältää myös terveyshaitan ja omaisuuden vahingoittumisen päästön seurauksena.
Päästäiskengurut

| Päästäiskengurut |
| --- | --- |
 Leveäotsapäästäiskenguru (Potorous platyops)
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Alaluokka::  Synnyttävät nisäkkäät Theria
Osaluokka::  Pussieläimet Metatheria
Lahko::  Harvaetuhampaiset Diprotodontia
Alalahko::  Macropodiformes
Heimo::  Rottakengurut Potoroidae
Suku::  Päästäiskengurut Potorous  Desmarest, 1804
Lajit
 4 lajia, katso teksti 
Katso myös
   Päästäiskengurut Wikispeciesissä   Päästäiskengurut Commonsissa 
Infobox OKNimi-testi OK: 
Päästäiskengurut (Potorous) on suku rottakenguruiden heimossa. Suvun lajeista leveäotsapäästäiskenguru (Potorous platyops) on kuollut sukupuuttoon, mutta kolmea muuta lajia – gilbertinpäästäiskenguru (P. gilbertii), pitkäjalkapäästäiskenguru (P. longipes) ja pitkäkuonopäästäiskenguru (P. tridactylus) – esiintyy edelleen Australiassa.
Q (Star Trek)

Q on kaikkivoipainen ja omahyväinen hahmo, joka on vieraileva hahmo Star Trek -sarjoissa ja muussa mediassa. Q syntyy ns. Q-jatkumossa, kuten kaikki Q-entiteetit. Star Trekissa esiintyvä Q on kuitenkin kiinnostunut jostain syystä juuri ihmisistä ja antanutkin voimansa käyttöön Jean-Luc Picardille, mutta tämä ei ollut huolinut sitä. Itse Q-jatkumo on pysynyt arvoituksena.
Hahmo esiintyy Star Trek – uusi sukupolvi, Star Trek: Deep Space Nine, Star Trek: Voyager ja Star Trek: Picard TV-sarjoissa. Hahmoa esittää John de Lancie ja hahmon ensiesiintyminen oli jaksossa Encounter at Farpoint.
Aiheesta muualla

Q IMDB:ssä (englanniksi)
Prey Vêng (maakunta)

Maakunnan sijainti kartalla
Prey Vêng tai Prey Veng (khmeriksi ខេត្តព្រៃវែង) on yksi Kambodžan 24 maakunnasta. Se sijaitsee maan kaakkoisosassa Mekong-joen rannalla rajautuen etelässä Vietnamiin, lännessä Kândalin maakuntaan, pohjoisessa Kâmpóng Chamin maakuntaan ja idässä Svay Riĕngin maakuntaan. Maakunnan pinta-ala on 4 883 neliökilometriä ja sen asukasluku oli vuoden 2008 väestönlaskennassa 947 357. Maakunta jakaantuu 12 piirikuntaan. Sen pääkaupunki on noin 65 000 asukkaan Prey Vêng (2010).
Aiheesta muualla

Kuvia tai muita tiedostoja aiheesta Prey Vêng (maakunta) Wikimedia Commonsissa
Kambodžan maakunnat
| --- | --- |
Maakunnat:   Bântéay Méancheăy   Băt Dâmbâng   Kâmpóng Cham  Kâmpóng Chhnăng   Kâmpóng Spœ   Kâmpóng Thum   Kâmpôt  Kândal   Kaôh Kông   Krâchéh  Môndôl Kiri  Ŏtâr Méancheăy  Preăh Vihéar  Poŭthĭsăt   Prey Vêng  Rôtanak Kiri   Siĕm Réab  Stŏeng Trêng  Svay Riĕng   Takêv 
Maakuntatasoiset kunnat:   Kêb  Pailĭn  Phnom Penh  Sihanoukville
Punajärvi

| Punajärvi |
| --- | --- |
Valtiot:  Suomi
Kunnat:  Karstula
Koordinaatit:  62°51′58″N, 25°10′33″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Enonjärven valuma-alue (14.46)
Laskujoki:  Punakoski Tyräjärveen
Järvinumero:  14.465.1.004
Mittaustietoja
Pinnankorkeus:  147,3 m  
Pituus:  2,31 km  
Leveys:  1 km  
Rantaviiva:  9,495 km  
Pinta-ala:  109,591 ha  
Tilavuus:  0,00252985 km³  
Keskisyvyys:  2,31 m  
Suurin syvyys:  6,7 m  
Saaria:  5 
 fiPunajärvi 
Punajärvi on Keski-Suomessa Karstulassa Isokylä lähellä sijaitseva järvi.
Maantietoa

Järven pinta-ala on 110 hehtaaria, se on 2,3 kilometriä pitkä ja 1,0 kilometriä leveä. Järvellä on kartan mukaan 5 saarta. Järvi on luodattu ja siitä on julkaistu syvyyskartat. Järven tilavuus on 2,53 miljoonaa kuutiometriä eli 0,00253 kuutiokilometriä. Sen keskisyvyys on 2,3 metriä ja suurin syvyys on 6,7 metriä. Järven rantaviivan pituus on 9,5 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Enonjärven valuma-alueella (14.46), jonka Tyräjärven valuma-alueeseen (14.465) järvi kuuluu. Järven vedenpinnan korkeus on 147,3 metriä mpy.
Puolarmetsä

Puolarmetsä (ruots. Bolarskog) on omakotitaloalue Espoossa.
Puolarmetsässä sijaitsi ennen Puolarmetsän sairaala. Homeongelmista kärsineen sairaalan purkutyöt aloitettiin vuoden 2017 alkupuolella. Toiminnot siirrettiin Jorvin sairaalaan.
Puolarmetsään pääsee seuraavilla busseilla: 125 Tapiola-Espoonlahti, 125N Kamppi-Latokaski, 134N Kamppi-Tuomarila, 531 Tiistilä-Jorvi.
Polynesianlurikit

| Polynesianlurikit |
| --- | --- |
 Samoanlurikki (Vini australis)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Kaijat Psittaculidae
Suku::  Polynesianlurikit Vini  Lesson, 1833
Katso myös
   Polynesianlurikit Wikispeciesissä   Polynesianlurikit Commonsissa 
Infobox OKNimi-testi OK: 
Polynesianlurikit (Vini) on kaijojen heimoon kuuluva lintusuku.
Polynesianlurikkeihin (Vini) kuuluvia lajeja

Kookoslurikki (Vini stepheni)
Samoanlurikki (Vini australis)
Sinilurikki (Vini ultramarina)
Tahitinlurikki (Vini peruviana)
Tubuainlurikki (Vini kuhlii)
Aiheesta muualla

BirdLife Suomi ry: Maailman lintujen suomenkieliset nimet 3., uudistettu painos (2018)
ITIS: Vini (englanniksi)
Punaisten uhrien muistomerkki

| Punaisten uhrien muistomerkki |
| --- | --- |

Nimi:  Punaisten uhrien muistomerkki
Tekijä:  Marjo Heino
Valmistumisvuosi:  2018
Taiteenlaji:  veistos
Sijainti:  Keski-Porin kirkon puisto
Paikkakunta:  Pori
Koordinaatit:  61.489228°N, 21.799675°E
Punaisten uhrien muistomerkki on vuonna 2018 paljastettu kuvanveistäjä Marjo Heinon suunnittelema muistomerkki, joka sijaitsee Porissa Keski-Porin kirkon puistossa. Se on omistettu Suomen sisällissodan punaisen osapuolen uhreille.
Graniittiseen kivipaateen on kiinnitetty pyöreä pronssireliefi, jonka alapuolella on runoilija Aulikko Oksasen säe ”Ei synny rakkautta ilman oikeutta”. Reliefissä on kuvattuna muun muassa puita, jotka kasvoivat jo sodan aikana keväällä 1918. Muistomerkin kustansivat sosialidemokraattien ja vasemmistoliiton kunnallisjärjestöt.
Muistomerkki sijaitsee puiston Yrjönkadun puoleisella sivustalla sisällissodan valkoisten muistomerkin ja Karjalaan jääneiden muistomerkin välissä. Keski-Porin kirkkopuistossa on myös heimosotien muistomerkki sekä vuosien 1939–1945 sotien sankarihaudan muistomerkki.
Taustaa

Porin seudulla ei aikaisemmin ollut kokoavaa muistomerkkiä sisällissodan punaisille, vaan kaupungin hautausmailla on useita joukkohautojen muistomerkkejä. Muistomerkkiä oli ajettu jo yli 20 vuoden ajan, mutta aikaisemmin hanke oli kaatunut seu­ra­kun­nan vas­tus­tuk­seen.
Sosialidemokraattien ja Vasemmistoliiton kunnallisjärjestöt tekivät aloitteen muistomerkistä talvella 2016, ja asiaa käsiteltiin Porin yhteisessä kirkkoneuvostossa ensimmäisen kerran maaliskuussa, jolloin hanke kuitenkin palautettiin uuteen valmisteluun. Päätöksen muistomerkin toteuttamisesta tehtiin saman vuoden joulukuussa äänestyspäätöksen jälkeen äänin 10–4. Osa porvareista vastusti muistomerkin pystyttämistä kirkkopuistoon. Kokoomuksen kaupunginvaltuutettu tietokirjailija Antti Pekola olisi halunnut sen kirkkopuiston sijasta Käppärän hautausmaalle, jossa sijaitsee 300 punaisen joukkohauta.
Myös vasemmistoliiton aktiivit Tapio Furuholm ja  Aimo Ruusunen esittivät jo keväällä 2015 muistomerkin sijoituspaikaksi Käppärän hautausmaata. Tietokirjailija Tapio Niemi puolestaan ehdotti muistomerkkiin valkoisten surmaaman 12-vuotiaan Walfrid Bärlundin reliefiä, mutta Heinon suunnitelma oli jo tuolloin päätetty toteuttaa. Niemen ehdotuksen mukaan muistomerkki olisi pitänyt omistaa kaikille sisällissodan uhreille.
Paljastustilaisuus

Muistomerkki paljastettiin 18. heinäkuuta 2018 osana Porissa järjestettävän SuomiAreena-tapahtuman ohjelmaa. Muistomerkin paljasti Turun piispa Kaarlo Kalliala. Samana päivänä hän siunasi myös Käppärän hautausmaalla sijaitsevan punaisten joukkohaudan vainajat, jotka olivat aikoinaan jääneet siunaamatta. Paljastustilaisuudessa olivat paikalla muun muassa kuvanveistäjä Marjo Heino ja runoilija Aulikki Oksanen. Muistomerkin pystyttäjiä edustivat kaupunginvaltuutetut Esa Wahlman ja Milka Tommila.
Aiheesta muualla

Kuvia tai muita tiedostoja aiheesta Punaisten uhrien muistomerkki Wikimedia Commonsissa
Potkulauta

Potkulauta on jaloilla potkimalla liikutettava kulkuväline.
Perinteiset potkulaudat

Perinteinen pienipyöräinen potkulauta koostuu noin 450-600 mm korkeasta ohjaustangosta ja astinlaudasta (dekki) sekä sen päihin asennetuista renkaista, joita on yleensä kaksi - harvemmin kolme tai neljä. Runko on useimmiten valmistettu teräksestä tai alumiinista ja ammattilaismalleja lukuun ottamatta ne ovat yleensä kokoon taitettava kuljetuksen helpottamiseksi. Peruspotkulaudat painavat yleensä noin 2,5-3,5 kg.
Potkulaudan nopeus sijoittuu kävely- ja pyöräilyvauhdin välimaastoon. Lähinnä pienistä (halkaisija yleensä noin 100 mm) pyöristä johtuen potkulaudan nopeus tasaisella maalla on 5–15 km/h.  Alamäissä vauhti yltää korkeintaan 30 km/h.[lähde? ] Jarrutus tapahtuu joko suoraan jaloilla maasta tai painamalla jalalla takapyörän päälle asennettua jarrulevyä rengasta vasten. Polkupyörän tapaista käsijarrua potkulaudoissa ei ole. Vaikka potkulaudan käyttäjä Suomessa rinnastetaan jalankulkijaksi on suojavarusteiden, kuten suojakypärän käyttö suositeltavaa.
Potkulautoja on monenhintaisia ja -laisia. Hintavimmat laudat saattavat maksaa useita satoja euroja, mutta peruslaudan saa jo noin 20 eurolla. Peruslaudat eivät rakenteestaan johtuen sovellu skoottaukseen. Vain muutaman senttimetrin maavarasta johtuen peruslaudat vaativat asfalttialustan tai vastaavan kovan, tasaisen ja roskattoman alustan.
Potkulautoja käytetään myös isoissa laitoksissa, tehtaissa ja varastoissa liikkumiseen. Näissä potkulaudoissa on usein tukevat renkaat ja käsijarrukin.
Temppupotkulaudat

Potkulautailu on myös freestyle-laji, jota kutsutaan nimellä skoottaus tai scoottaus. Lajissa tehdään erityisiä temppuja ja lajia harrastetaan erityisesti siihen tarkoitetulla kaksipyöräisellä temppupotkulaudalla.
Urheilu- ja kuntoilukäyttö

Urheilukäytössä olevat potkulaudat ovat polkupyörää ja potkulautaa muistuttavia ajoneuvoja ja liikuntavälineitä. Tällaisen potkulaudan päällä seisotaan potkulaudan tapaan ja sitä liikutetaan potkimalla, mutta siinä on isot pyörät, reilun kokoinen ohjaustanko ja jarrut. Tällaista potkulautaa kutsutaan myös nimillä "kickbike" ja "footbike" (nämä ovat kuitenkin myös tuotenimiä).
Isopyöräistä potkulautaa kutsutaan toisinaan potkupyöräksi. Potkupyörä tarkoittaa usein kuitenkin päällä istuttavaa ja potkimalla liikutettavaa ajoneuvoa.
Pakilalainen Hannu Vierikko on kehittänyt kickbikeja sekä potkupyöräilyä ja potkukelkkailua.
Potkulautaurheilua edistävät Suomessa Suomen Potkukelkkailu- ja Potkulautailuliitto ry (SPPL)] ja kansainvälisesti International Kicksled and Scooter Assocation (IKSA).
Aiheesta muualla

Wikimedia Commonsissa on kuvia tai muita tiedostoja aiheesta .
Kickbike on potkulaudan ja polkupyörän sukulainen, YLE Areena (Arkistoitu – Internet Archive)
Kickbike.com
Pienipyöräinen potkulauta kadulla liikkumiseen
Temppupotkulautaileva poika.
Urheilukäyttöön tarkoitettu suuripyöräinen potkulauta
Pontus Jansson

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Pontus Sven Gustav Jansson
Syntymäaika: 13. helmikuuta 1991 (ikä 33)
Syntymäpaikka: Arlöv, Ruotsi
Pelipaikka: keskuspuolustaja
Pituus: 194 cm 
Junioriseurat
2004–2006: Arlövs BI
2006–2009: Malmö FF
Seurat
| Vuodet | Seura | O | (M) |
| 2009–2014 | Malmö FF | 99 | (6) |
| 2009 | → IFK Malmö | 9 | (4) |
| 2014–2017 | Torino | 16 | (1) |
| 2016–2017 | → Leeds United | 34 | (3) |
| 2017–2019 | Leeds United | 81 | (6) |
| 2019–2023 | Brentford | 107 | (4) |
| 2023– | Malmö FF | 0 | (0) |
Maajoukkue
| 2007–2008 | Ruotsi U17 | 13 | (0) |
| 2008–2009 | Ruotsi U19 | 9 | (3) |
| 2011–2012 | Ruotsi U21 | 15 | (1) |
| 2012–2020 | Ruotsi | 27 | (0) |
 Seurajoukkueuran tilastot kattavat vain kansalliset sarjat, päivitetty 9. kesäkuuta 2023.  Maajoukkueuran tilastot päivitetty 9. kesäkuuta 2023.
Pontus Sven Gustav Jansson (s. 13. helmikuuta 1991 Arlöv) on ruotsalainen jalkapalloilija, joka edustaa kaudella 2023–2024 kotimaassaan Malmö FF:ää. Hän on pelannut myös Italiassa ja pitkään Englannissa. Oikeajalkainen Jansson on pelipaikaltaan keskuspuolustaja. Hän on pelannut myös Ruotsin maajoukkueessa.
Seurajoukkueura

Jansson aloitti uransa kaudella 2009 Allsvenskanin Malmö FF:ssä pelaten kahdessa ottelussa. Samana vuonna hän oli lainalla Ruotsin 2. divisioonan IFK Malmössä tehden yhdeksässä pelaamassaan ottelussa neljä maalia. Jansson voitti Malmön paidassa Allsvenskanin kausilla 2010, 2013 ja 2014 sekä Ruotsin supercupin vuonna 2013. Kaudella 2011–2012 hän debytoi seuran paidassa Eurooppa-liigassa. Yhteensä Jansson pelasi Malmössä 98 ottelua, joissa hän teki kuusi maalia.
Heinäkuussa 2014 Jansson siirtyi Italian Serie A:n Torinoon. Hän debytoi Serie A:ssa saman vuoden lokakuussa Udinesea vastaan. Avauskaudellaan Jansson pelasi yhdeksässä ottelussa. Kaudella 2015–2016 hän kärsi loukkaantumisista ja oli siksi kentällä vain seitsemässä ottelussa ja viimeisteli yhden maalin, huhtikuussa 2016 Udinesea vastaan.
Kauden 2016–2017 Jansson pelasi lainalla Englannin mestaruussarjassa Leeds Unitedissa, jonka omistukseen hän siirtyi kesällä 2017. Vuonna 2019 hän siirtyi Brentfordiin, joka kauden 2020–2021 päätteeksi nousi karsintojen kautta Valioliigaan. Jansson pelasi viiden kauden aikana mestaruussarjassa 173 ottelua ja teki niissä yhdeksän maalia. Valioliigassa hän pelasi kahden kauden aikana 49 ottelua ja teki niissä neljä maalia. Brentfordissa hän oli joukkueen kapteeni. Vuonna 2023 hän palasi nuoruutensa seuraan Malmö FF:ään.
Maajoukkueura

Jansson edusti Ruotsia alle 17-, alle 19- ja alle 21-vuotiaiden maajoukkueissa.
Ruotsin A-maajoukkueessa Jansson debytoi tammikuussa 2012 ystävyysottelussa Bahrainia vastaan. Vuotta myöhemmin hän oli mukana saavuttamassa King’s Cupin voittoa. Hän kuului Ruotsin ryhmään vuoden 2016 EM-kilpailuissa mutta ei saanut peliaikaa. Vuoden 2018 MM-kilpailuissa hän pelasi ensimmäisen alkulohko-ottelun Etelä-Koreaa vastaan kokonaan ja tuli tappiollisessa puolivälieräottelussa Englantia vastaan vaihdosta kentälle muutamaksi minuutiksi. Kesällä 2021 pelatuissa EM-kilpailuissa hän jäi jälleen vaihtopelaajaksi vailla peliaikaa.
Jansson ilmoitti lopettavansa maajoukkueuransa elokuussa 2021. Hän pelasi 27 A-maaottelua, joista viimeisen lokakuussa 2020.
Saavutukset

Malmö FF
Allsvenskan: 2010, 2013, 2014
Ruotsin supercup: 2013
Ruotsi
King’s Cup: 2013
Prezi

| Prezi |
| --- | --- |


Tiedot
Ohjelmistotyyppi:  Esitysgrafiikka
Alusta:  Windows, Mac OS X
Aiheesta muualla
prezi.com
Prezi on esitysgrafiikka- ja tarinankerrontatyökalu ideoiden esittelemiseen ja niiden virtuaalisella kankaalla jakamiseen. Ohjelma toimii pilvipalveluna (SaaS). Prezi erottuu muista vastaavista ohjelmistoista sen zoomauskäyttöliittymällä (ZUI), joka mahdollistaa käyttäjiä zoomaamaan sisään ja ulos niiden esittämisessä. Prezin avulla käyttäjät voivat näyttää ja selata tietoja määräajassa 2.5D:nä tai parallaksi 3D:nä koordinaatistossa. Prezi perustettiin virallisesti vuonna 2009 Adam Sonlai-Fischerin, Peter Halacsyn ja Peter Arvain ansiosta.
Prezi vs PowerPoint

Tässä on luokiteltu lukuisia Prezin ja sen pahimman kilpailijan PowerPointin teknisiä eroavaisuuksia.
|  | Prezi | PowerPoint |
| --- | --- | --- |
| Navigointi | Lineaariton | Lineaarinen |
| Pohja | Kartta | Pinotyöntö |
| Näyttäminen | Zoomaaminen | Paljastus |
| Alusta | Verkkosivu (online) | Työpöytäohjelma (offline/online) & verkko-ohjelma (Office Online) |
| Tulostus | Perustiedot | Kehittynyt |
Aiheesta muualla

Videotutoriaaleja Prezin käytöstä Opetus.tv-sivustolla
Päästäismaamyyrät

| Päästäismaamyyrät |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Soricomorpha
Heimo::  Kontiaiset Talpidae
Alaheimo::  Päästäismaamyyrät Uropsilinae  Dobson, 1883
Suku::  Uropsilus  Milne-Edwards, 1872
Katso myös
   Päästäismaamyyrät Wikispeciesissä   Päästäismaamyyrät Commonsissa 
Infobox OKNimi-testi OK: 
Päästäismaamyyrät (Uropsilinae) on yksi kontiaisten eli maamyyrien heimon kolmesta alaheimosta. Siihen kuuluu vain yksi suku Uropsilus ja siihen neljä kaakkoisaasialaista vuoristometsien lajia. Nisäkäsnimistötoimikunnan ehdotus alaheimon uudeksi suomenkieliseksi nimeksi on kiinanpäästäiskontiaiset.
Päästäismaamyyrät eivät muistuta ulkonäöltään kovinkaan paljon muita kontiaisia, vaan enemmänkin päästäisiä. Niillä on pitkä kuono sekä pitkä ja ohut häntä. Päästäismaamyyrät ovat ainoat heimonsa lajeista, jolla on näkyvät ulkokorvat. Niiden raajat eivät sovellu kaivamiseen.
Lajit

Uropsilus andersoni
Uropsilus gracilis
Uropsilus investigator
Uropsilus soricipes (kiinanpäästäiskontiainen)
Pybba

Pybba oli Mercian kuningas 600-luvun alussa. Anglosaksien kronikka mainitsee Pybban Pendan isänä, mutta ei kerro muita tietoja hänestä. Henry Huntingdonilaisen mukaan kuningas Cridan (Creoda) kuoltua häntä seurasi valtaistuimella hänen poikansa Wipha (Pybba). Roger Wendoverilaisen mukaan Pybba nousi valtaistuimelle vuonna 588. Pybballa oli kaksi poikaa, Penda ja Eoppa, ja lisäksi ainakin yksi tytär, Cyneburga. Penda nousi Pybban jälkeen Mercian kuninkaaksi.
Punakaarti (kulttuurivallankumous)

Punakaartilaisia Pekingin Tiananmenin aukiolla syyskuussa 1966.
Punakaartit (kiin.: 红卫兵; pinyin: hóngwèibīng) olivat Kiinan kulttuurivallankumouksen aikana 1966–1969 radikaalin nuorison perustamia militantteja ryhmiä, jotka hyökkäilivät kaikkea vastavallankumoukselliseksi katsomaansa vastaan. Hyökkäykset kohdistuivat ensin koulujen opettajiin ja älymystöön, sitten kommunistisen puolueen kaadereihin ja lopulta lähes mihin tahansa, jopa toisiin punakaarteihin. Puhemies Mao Zedong kannusti punakaartien toimintaa varsinkin kulttuurivallankumouksen alkuvaiheessa ja käytti niitä välineenä kommunistisen puolueen puhdistamiseen vastustajikseen katsomistaan henkilöistä.